Svetozar Radišić

**Svetozar Radišić** (Leskovac, 20. jun 1949) je bivši portparol Vojske Jugoslavije. Pukovnik u penziji, doktor nauka iz oblasti teorije ratovanja, stručnjak i ekspert za vojne strategije i doktrine, posebno za neoružane oblike agresije. Otac Đorđe Radišić (1924– 2013) rođen u selu Lipa (Bihać) a majka Latinka Radišić, devojačko prezime Tesla, rođena je 1927. u selu Кlišević, u Lici. 

Na osnovu ocena eksperata iz oblasti teorije ratovanja i metodologije ratne veštine u teoriju ratne veštine uneo je novu klasifikaciju ratova, naučno objašnjenje ratova u vanfizičkoj i vanvojnoj sferi (neoružani oblici agresije), definicije savršenih i totalnih ratova, naučno objašnjenje neokortikalnog rata i svedimenzione odbrane, organizacione modele (simulacije) za usavršavanje borbene gotovosti, naučno objašnjenje u vezi sa primenom elektromagnetnog i vibratornog oružja i zaštite od tih vrsta oružja, predviđanja ratova budućnosti u kojima će nestati prostor kao faktor rata.

## Školovanje
Radišić je osnovnu školu pohađao u Brežicama, Beloj Crkvi i Vršcu a gimnaziju u Vršcu završio je 1968. godine. Vojnu akademiju protivvazdušne odbrane završio je u Zadru 1972. godine a komadno-štabnu akademiju kopnene vojske JNA 1983. godine. Poslediplomske studije i doktorat o temi "Upravljanje sistemom za izgradnju borbene gotovosti" završio je 1994. godine i Centru vojnih škola Vojske Jugoslavije u Beogradu.

## Dužnosti
Najviša dužnost u vojsci bila mu je portparol Vojske Jugoslavije. Obavljao je visoke funkcije Gardijskoj motorizovanoj brigadi, u Кabinetu SSNO, zatim u upravi za obuku i školstvo, upravi za informisanje i moral Generalštaba Vojske Jugoslavije i upravi za strategijske studije Saveznog ministarstva odbrane. Bio je više godina glavni i odgovorni urednik opštevojnog teorijskog časopisa Vojno delo. U penziju je otišao sa dužnosti pomoćnika za strategije i doktrine u Кabinetu načelnika Generalštaba Vojske Srbije i Crne Gore. Predavao je u školi nacionalne odbrane, na poslediplomskim studijama (smer-ratna veština) u Centru vojnih veština Vojske Srbije i na Fakultetu bezbednosti Univerziteta u Beogradu, a saradnik je Fakulteta za borbenu umetnost u Požarevcu. Predavao je po pozivu na brojnim fakultetima. 

## Radovi
Objavio je više od 600 novinskih geopolitičkih analiza, desetinu feljtona i više desetina naučnih, preglenih i stručnih napisa u časopisima, zbornicima radova i prilozima knjiga. Imao je više od 490 javnih nastupa na tribinama, forumima, promocijama, predavanjima, u radio i televizijskim emisijama. U štampi je objavljeno više od 700 napisa, a na internetu je predstavljeno više od 1000 priloga o njegovoj ličnosti, istraživanjima i naučnim stavovima. 

## Dosad objavljene knjige
* Neokortikalni rat ("Vojna knjiga", Beograd, 1999.)
* Neokortikalni rat 2 ("Vojna knjiga", Beograd, 2001.)
* Satana se više ne krije - Neokortikalni rat protiv budućnosti ("Evro", Beograd, 2002.)
* Skriveno misaono oružje ("Miroslav", Beograd, 2003.)
* Rat svih protiv svih ("Miroslav", Beograd, 2004.)
* Magija u neokortikalnom ratu ("Miroslav", Beograd, 2005.)
* Dok mislim stvaraju kosmos ("Pan-Plast", Beograd, 2006.)
* Nestanak velikog brata ("Pan-Plast", Beograd, 2007.)
* ... Ili nas neće biti ("Pan-Plast", Beograd, 2008.)
* Gušenje istine ("Pan-Plast", Beograd, 2009.) 
* Kosmički dodir ("Pan-Plast", Beograd, 2010.)
* Kako misliti-isceljivanje informacijama ("Pan-Plast", Beograd, 2011.)
* Osvajanje slobode-ratovi budućnosti (S. Z. G. R. Joksimović, Beograd 2012.) 
* Magičnost misli ("Pan-Plast", Beograd, 2012.)
* Misaoni izazovi ("Pan-Plast", Beograd, 2013.)
**Dok misli stvaraju kosmos2* („Pan-Plast“, Beograd, 2014)
**Neoružani oblici agresije* („Pan-Plast“, Beograd, 2015)
**Mislim – isceljivanje informacijama* (drugo, dopunjeno izdanje knjige *Kako misliti – isceljivanje informacijama* – „Pan-Plast“, Beograd, 2015)
**While Thoughts create the Cosmos*, digitalna knjiga, („New Look “, Beograd, 2016)
**Kako izlečiti Zapad* („Pan-Plast“, Beograd, 2016)
**Nestanak velikog brata* („Pan-Plast”, Beograd, 2017)
**Osvešćenje* („Pan-Plast”, Beograd, 2017)
**Odsjaj srbske apokalipse* („Pan-Plast”, Beograd, 2018)
**Ratove nije moguće dobiti* („Pan-Plast", Beograd, 2019)
**Uticaji na ljudski mozak* („Pan-Plast", Beograd, 2020)
**Magičnost misli – treće izdanje* („Pan-Plast", Beograd, 2020)
**Mislim – isceljivanje informacijama* (treće, dopunjeno izdanje – „Pan-Plast", Beograd, 2020)
**Umni SveMir* („Pan-Plast", Beograd, 2021)
*Srbi osuđeni na pobedu („Pan-Plast", Beograd, 2022)
*Deset kodova duše *–*Smisao života* („Pan-Plast", Beograd)
**Počeću da mislim – u susret osvešenju'' („Pan-Plast", Beograd, 2024).

## Zanimljivosti
Na listi je eksperata za strategije i doktrine, svedimenzionu odbranu, "psihološki rat", "novi svetski poredak", "neoružane oblike agresije" i borbenu gotovost. Pored naučno istraživačkog rada bavi se književnošću i publicistikom. Njagovi radovi prevođeni su na nemački, ruski, francuski, italijanski, engleski, bugarski i jermenski jezik, a osim na prostorima Jugoslavije objavljivani su u Nemačkoj, Bugarskoj, Švedskoj, Australiji i Jermeniji. Dobitnik je desetak domaćih i inostranih nagrada za literarne, publicističke i stručne radove i više odlikovanja. Oženjen je, otac dvoje dece. Živi u Beogradu. 

## Reference

## Vanjske veze
* Geopolitika
* Vesti-onlajn
* http://www.svetozarradisic.com/